ATUHAN NGAN PAKYASON AN OPLAN BANTAY LAYA II Praymer nga igin-andam han Kawanihan sa Impormasyon han Partido Komunista han Pilipinas Hulyo 2007
Introduksyon Iginlansar han pasista nga rehimen Arroyo hadton entrada han 2007 an bag-o nga Internal Security Operations Plan (o Na- tional Internal Security Plan) nga gin-ngaranan nga Oplan Bantay Laya 2 (OBL 2). Mas madarahug nga kadugtong ini han napak- yas nga Oplan Bantay Laya 1 han 2001-2006. Bisan kun mas halipot nga panahon an iglalastar (tulo katuig), mas hitaas an hingyap han OBL 2. Katuyuanan han OBL 2 nga mapagdesisyon nga piangon an Bagong Hukbong Bayan antes matapos an 2010 ngan ha sugad makab-ot an istratehiko kuno nga kadaugan kontra ha armado nga rebolusyunaryo nga kagiusan. Papipintason hini an gintikangan nga grabe nga pangangata- ke ha mas damo nga prente gerilya han BHB ngan pakukusgon an pagsasabrag hin terorismo kontra ha katawhan. Nakasentro prin- sipal an kampanya han panmumuypoy ha mga gintatahapan nga pwersa ngan base panmasa ngan bisan ha dayag nga demokratiko nga kagiusan nga pirit nga iginsusumpay ha Partido ngan armado nga rebolusyunaryo nga kagiusan. Nakasentro ini nga pagpapa- kusog ha pagrumok han base panmasa ngan mga organisasyon masa, militarisasyon han mga baryo ngan komunidad tikang ha kabaryuhan tubtub ha mga sentro nga bungto ngan syudad, hilu- agan nga paggamit hin mga pasista nga terorista nga pamaagi ngan paglanat nga manukod ha mga baryo, bungto ngan probin- sya hin mga pasista ngan kontra-komunista nga organisasyon ma- sa nga direkta nga kontrolado han AFP. Para pakyason ini, ginbalayan han Partido komo sentral nga buruhaton han bug-os nga rebolusyunaryo nga kagiusan hini nga taktikal nga panahon an pagpapakusog han gerilya nga pakigger- ra, an pagpabagsak ha niyu-tiyo ngan pasista nga rehimen ngan labaw pa nga pagpapahiluag ngan pagpapakusog ha armado nga rebolusyon. 3
Ano an nahingadtuan han Oplan Bantay Laya? Igindeklarar hadton 2001 han rehimen Arroyo nga ka- tuyuanan han OBL 1 an pagpugong ha paghiluag han rebolusyu- naryo nga kagiusan ha kabaryuhan ngan mapagdesisyon nga pag- pirde hini pag-abot han 2006. Pakyas ha kabug-usan an Oplan Bantay Laya 1. Hadton panahon han OBL 1 gintarget han AFP nga magbuhos hin konsentrado nga tropa ha 300 tubtub 600 nga baryo ha bug- os nga nasud ha anuman nga talaan nga panahon. Kundi tungod ha kakulangan hini hin pwersa, waray hini maakos nga magkon- sentra hin pwersa ha masobra 300 nga baryo. Tikang 2001, waray kaibani an ihap han mga prente gerilya ha bug-os nga nasud o an kabug-usan nga ihap han mga Pula nga mangaraway han BHB ha luyo han hiluagan nga paggamit han taktika han terorista nga kabangis ngan panarhug. Bisan paman kun nakahimo hin mga panhibang ngan tempo- raryo nga dislokasyon, an sugad nga mga operasyon han AFP ha panmaihaan dugang la nga naglilinaw ha panginahanglan hin ar- mado nga rebolusyon ngan nagbubugkos han pagkaurusa han ka- tawhan ngan BHB. Pag-abot han 2005, atubangan han nagtitikagrabe nga panmu- muypoy han rehimen Arroyo, ginpakusog han BHB an mga tak- tikal nga opensiba ha bug-os nga nasud nga nanhimuwa ha dek- larasyon han kadaugan han AFP. Mismo ha pag-ases han mga opisyal militar ngan panseguridad han rehimen hadton Setyembre 2006, gintudlok nga waray pagdaug an OBL 1, kabaliskaran ha pirme nira iginpapagawas ha masmidya. Ha pagtatapos hini, nagtukod an rehimen hin mas ambisyoso ngan mas madarahug nga OBL 2. 4
Ano an Oplan Bantay Laya 2? Atubangan han kapakyasan han OBL 1, ginbalayan han rehimen Arroyo an OBL 2 nga may-ada mas hitaas o ambisyo- so nga katuyuanan ngan mas madarahug nga pamaagi. Ha Oplan Bantay Laya 2, mas ginpahalipot pa an target nga dedlayn han pagrumok ha armado nga rebolusyon. Tungod ha desperado nga pag-inapura para ha dagmitay nga resulta, waray ini iba nga hingaradtuan kundi an labaw pa nga paggrabe han pasista nga terorismo ngan militarisasyon. Partikular nga target han OBL 2 nga mapagdesisyon nga ma- piang kun diri man istratehiko nga mapirde an rebolusyunaryo nga kagiusan pag-abot han 2010. Katuyuanan hini nga maibanan hin sobra katunga an presente nga kusog han BHB nga iginyiyi- nakyak han AFP nga may-ada nala mga 7,000 nga mangaraway. Ha pankabug-usan, Ano an gin-uunod han "Oplan Bantay waray ginkaibahan an mga OBL ha mga plano nga "kontra-in- surhensya" han mga naglabay nga rehimen. Sumala mismo ha AFP, an Oplan Bantay Laya usa nga ginretoke la nga bersyon han Oplan Lambat Bitag nga iginpatuman hini tikang 1988 tubtub 1998. Sayop nga mag- amburong an AFP nga nagdaug an Lambat Bitag ha pagpaluya ha rebolusyunaryo nga kagiusan hadton mga urhi nga tuig han deka- da 1990. Laya" 1 ngan 2? Waray bag-o ha OBL kundi an mga bag-o nga kangaranan ha mga daan ngan inutil nga istratehiya. Aada an "Win-Hold-Win" nga waray iba kundi an kadaan nga ngaran nga Clear-Hold-Con- solidate-Develop. Ginkokomponer ini hin tulo nga balitang: an syahan ("win" o "clear") nagtutumuyo nga tabrugon an mga pwersa han BHB ngan rumkon an mga rebolusyunaryo nga organisasyon;
an ikaduha (o an "Hold") may-ada katuyuanan nga konso- lidahon an posisyon han militar pinaagi han pagtutukod hin mga
5
detatsment, pagrerekrut hin mga aset nga paniktik, pagtutukod hin mga Barrio Intelligence Network (BIN), ngan pagtutukod hin mga CAFGU, Civilian Volunteer Organization (CVO) ngan iba pa nga paramilitar nga yunit o vigilante nga grupo. An ikatulo ("Win" o "Consolidate and Develop") may-ada katuyuanan nga gamiton an mga lokal nga gobyerno ngan mga NGO ngan magpasakob hin mga pan-nguwat nga proyekto. An Strategic Holistic Approach (SHA) diri hirayo ha mga katuyua- nan ngan pamaagi han "total war" ngan ha istratehiya han diru- diretso nga mga operasyon nga nag-uunod han kadaan nga mga pamaagi han Oplan Lambat Bitag. Ginlilimpyuhan ngan ginkaka- tinan han militar an mga prayoridad nga target nga baryo pinaagi han paglalansar han gin-ngangaranan yana nga Triad Operations o mga operasyon nga pareho han hadto nga nagkokombinar hin kombat, paniniktik ngan mga sibilyan-militar nga operasyon. Gin-gagamit an RSOT (Reengineered Special Operations Team). Ini an gin-ngaranan hadto han kadaan nga SOT (Special Operations Team). Mga seksyon an kadakuon hini o platun nga pwersa han militar nga dayag nga nasulod ha target nga komuni- dad ngan nagpapakasidngon nga naghihimo hin sibilyan-militar nga operasyon para makuha an simpatiya han mulupyo kadungan han pansaywar, pan-nguwat ngan paniktik ha mga taghimaryo. Ginkuha na ha oryentasyon han RSOT an "paghugay ha kasing- kasing ngan hunahuna" ngadto ha labaw pa nga pagduon prinsi- pal na ha intelidyens nga buruhaton (pagkilala ha populasyon ngan panunukod hin pukot-paniktik nga direkta nga may-ada ka- labutan ha kombat), saywar ngan pan-nguwat ha mulupyo. An RSOT, nga asya na an prinsipal nga yunit pansaywar han militar nga direkta nga ginpapaatubang ha mga tawo ha target nga komu- nidad, aada ha pagdumara han espesyal nga yunit han Civilian Military Operations (CMO) nga gintutukod ha ngatanan nga mga dibisyon ngan brigada. 6
Igintalaan han AFP an paglalansar Ano an bag-o ha OBL 2? hin lima nga "opensiba" ngan tulo nga programa ha balayan han OBL 2. Nagpaplano ini hin mga "opensi- ba" ha natad han militar, ligal, politika, ekonomiya ngan propa- ganda. An paglalansar han nasering nga mga "opensiba" asya an prinsipal nga aktibidad han mga RSOT ilarum han OBL 2. Labot hini, may-ada usa nga kumpanya tubtub usa o lahos ha usa kabatalyon nga pwersa pankombat nga nagtatago, naposisyon ngan nagpapatrolya ha ligid han baryo para "limpyuhan" an pali- bot, magserbe nga seguridad han mga pwersa nira nga nasakob ha baryo ngan maglansar hin mga atake kun may-ada natutudlok nga presensya han BHB. Nagpapasarang liwat an kaaway hin iba pa nga pwersa panik- tik ngan aset ha sakob ngan palibot han baryo. 1. Operasyon pankombat kontra-BHB Ha katuyuanan nga makakab-ot hin dagmit ngan dramatiko nga mga resulta, ginpadako han AFP an mga pwersa hini ha mga prayoridad nga prente gerilya ngan gintatarget nga makagrekrut hin kadugangan nga 6,000 nga sundalo. Kada area command nag- tatalaan hin prinsipal ngan segundaryo nga prayoridad nga target ha kada tagsa nga lupgop. An Philippine National Police igintig-ob na liwat han rehimen Arroyo ha mga pwersa nga iginsasabak ha OBL 2 ngan ha kabug- usan nga kampanya "kontra-insurhensya" hini. Gintatagan-duon ngan igin-iinsister han hiruhitaas nga kumand han AFP ha "mga waray hunong nga operasyon" para "padayon nga lanaton ngan gipiton" an mga yunit gerilya han BHB. Ginpapasamwak hini an mga operasyon nga hunter-kil- ler - kombinasyon han gudti nga hunter team nga sekreto nga nagsusubaybay ngan, tikang liwat ha ilarum han pareho nga lokal nga kumand, mas dako nga killer unit nga nagtatago. Nagawas la ngan naatake ini kun may-ada natudlok nga target nga yunit han BHB. 7
Labot ha mga lokal nga yunit han AFP, ginpapapartisipar li- wat ha mga operasyon an mga magios nga yunit pareho han Long Range Patrol (LRP) nga sekreto liwat nga nasulod ngan nagpa- patrolya hin maihaan ha sakob han mga sona ngan base gerilya. Hini nga mga higayon, butad nga nagpapatrolya an mga lokal nga regular nga yunit ngan mga CAFGU para itabrog an mga yu- nit gerilya han BHB ngan mabira han mga nakatago nga yunit han LRP. Labot ha kaudgan nga pagsarig ha dagko nga killer unit, nagamit liwat an kaaway hin mga relatibo gudti pero espesyal nga mga pwersa (pareho han Scout Rangers han Army ngan Force Recon han Marines) nga sekreto nga nagsusubaybay ngan asya li- wat an naglalansar hin atake kun may-ada natutudlok nga target. Direkta nga ginpapamunuan han mga kumand ha lebel briga- da ngan dibisyon ini nga mga operasyon. Ginpaplano ngan ginka- katinan han mga brigada ngan dibisyon an mga konsentrado nga operasyon ha mga prayoridad nga target. Gin-gagamit an pasista nga terorismo kontra ha ordinaryo nga mulupyo nga gintatahapan nga nasuporta o nasimpatiya ha BHB. Target han mga operasyon panmatay ngan panmumuypoy an mga organisasyon masa nga aktibo nga nagdedepensa ha mga katu- ngod ngan kaupayan han masa nga gintatalumpigos ngan gintiti- yupi. Ginpapaeksister han mga pasista nga berdugo han estado an grabe nga kahadlok ha mga parag-uma ha desperasyon nga piri- ton an mga tawo nga talikdan an rebolusyunaryo nga kagiusan. Gintatratar nga pareho hin hayop an mga nadadakop nga kadre ngan mangaraway han BHB. Diri gin-aamin an mga pagdakop ngan pagpatay para diri nira atubangon an ira mga obligasyon ila- rum han mga naeksister nga balaud ngan kasarabutan. 2. Operasyon paniktik Gintatagan-duon ha OBL 2 an panginahanglan nga magpa- kaupay ha paniktik. Ha pagkab-ot hini, nag-alotaga hin kaduga- ngan nga pundo nga `1 kabilyon an rehimen hadton 2006. Igin- hatag hini an `400 milyones ha AFP, `300 milyones ha PNP ngan `400 milyones ha mga espesyal nga ahensya paniktik. 8
Tuyo ngan prayoridad han paniktik an piangon an pamunuan, mga prinsipal nga yunit gerilya ngan iba-iba nga sentro de grabi- dad han rebolusyunaryo nga kagiusan; ikahon para mabanatan, masikmit ngan mapatay an mga ginsususpetsahan nga kadre ngan membro han Partido/BHB ngan mga lider ngan aktibista han mga ligal nga demokratiko nga organisasyon. Ginpakusog an koordinasyon ngan bubligay han mga yunit paniktik. Gindugngan hira hin pundo ngan ginsuplayan hin mo- derno nga mga kagamitan ha komunikasyon ngan elektronik nga surbeylans. 3. "Base denial" o paghikaw hin base Katuyuanan han AFP ha OBL 2 nga rumkon an gintatahapan hini nga mga organisasyon ngan panmasa nga base nga gintukod han BHB ha kabaryuhan. Iginpapailarum hini ha kontrol han AFP an mga baryo ngan komunidad ha kabaryuhan tubtub ha mga sen- tro nga bungto ngan syudad, gamit an mga pasista nga terorista nga pamaagi. Kabug-usan nga katuyuanan hini nga bungkagon an mga pampolitika-panmilitar nga mga organo ha mga barangay para hi- kawan hin panmasa nga suporta an armado nga rebolusyunaryo nga kagiusan, sugadman an mga dayag nga organisasyon han de- mokratiko nga kagiusan ngan mga progresibo nga partido. Nag- hihimo an mga yunit han AFP hin sensus ha mga baryo para ma- bug-os an listahan han mga ginsususpetsahan nga nagsusuporta ha rebolusyunaryo nga kagiusan. An mga ginsususpetsahan "gin- bibisita," gin-iinterogar ngan ginpepresyur. Nangangampanya liwat hira hin pagpapasurender han mga membro han BHB ngan kun waray nagsusurender nagbibiling hi- ra hin mga buksas o ginsususpetsahan nira nga anay membro o mga sibilyan nga ginpapagawas nga mga membro han BHB nga "napasurender." Iginpapasakob ini hira ha mga programa para ha Demobilization, Disarmament and Reintegration (DDR) ngan Redefined Amnesty Program for Rebel Returnees. Naglalanat li- wat an AFP nga magtukod hin mga pasista ngan kontra-komunis- ta nga organisasyon masa nga direkta nga kontrolado han AFP. 9
4. Pagtutukod hin Integrated Territorial Defense System (ITDS) Ginkokonsolida ngan ginpapagios han kaaway pinaagi han ITDS an lokal nga pwersa han pulisya, lokal nga gobyerno, CAFGU ngan iba pa nga mga paramilitar nga pwersa ngan bisan an mga sibilyan nga may-ada armas para "depensahan" an teritor- yo ngan bumulig ha mga "opensiba" han AFP. Gindudun-an ini han espesyal nga yunit nga CMO han mga dibisyon ngan briga- da. Nagtukod liwat hin mga CMO Task Group ha lupgop han mga brigada nga ginkokomponer han mga representante han PNP ngan LGU para manguna ngan magkoordinar han mga kampan- ya nga CMO. Naglalansar ini hin mga programa nga nagsusubad ha mga pan-gobyerno nga serbisyo ngan aktibidad han mga re- pormista nga NGO kundi may-ada tinuyo nga katuyuanan nga pa- kusgon an posisyon ngan poder han militar ha komunidad. Sugadman, gintatamakan han militar an mga lokal nga opis- yal han gobyerno. Gin-iistriktuhan an gios han mga NGO ngan iba pa nga pankatilingban nga grupo ngan ginpipirit hira nga ma- kigbubligay ha AFP para diri mabansagan nga "terorista nga or- ganisasyon" o "prente nga organisasyon." An mga diri masayon mapasunod ha anuman nga karuyagon han militar gintatarhug oras nga kwestyunon nira an mga aksyon han militar. Haros nakapailarum na ha poder militar an sibilyan nga otoridad. Ha katuyuanan nga maengganyar an mulupyo ha mga target nga komunidad, naglalansar liwat an mga CMO hin iba-iba nga kalugaringon nga mga palabas nga proyekto ilarum han Army Concern on Community Organizing for Development (ACCORD) ngan Community Assistance and Rural Empower- ment through Social Services (CARES). Ginpapaningkamutan han AFP nga tahuban an mabangis hini nga bayhon pinaagi han pagpopostura nga dabi ini ha mga civic action, proyekto pankauswagan ngan iba pa nga proyekto ha mga komunidad. Ini ngatanan gin-gagamit ha paniktik, panguwat ngan pagkontrol ha mga tawo. Sugadman, tungod kay palabas la, diri liwat ini nira masustenir. 10
5. Opensiba nga ligal ngan operasyon nga saywar An pagpapakusog han saywar ngan panguwat han kaaway ka- parte han OBL 2. Pampolitika ngan pampropaganda ini nga ka- dugtong han ira todo-larga nga gerra ngan waray hunong nga kampanya han panmatay ngan pan-gigipit. Determinado an ka- away ha kampanya nga saywar ngan panguwat hini. Usa nga tak- tika ha propaganda an pag-aakusar ha PKP-BHB hin mga krimen nga binuhatan han AFP. Waray hunong ha pag-aakusar nga may-ada sumpay an mga ligal nga organisasyon ha armado nga kagiusan para tagan-rason an dugang pa nga pagpapakusog han panmumuypoy ha mga progresibo nga pwersa ngan iba pa nga naato ha naghahadi nga rehimen. Ngatanan nga ahensya han reaksyunaryo nga gobyerno ngan yunit han militar ginpapagios para ha ligal ngan saywar nga open- siba kontra ngaduha ha rebolusyunaryo nga kagiusan ngan ha da- yag nga kagiusan masa. Gintukod han rehimen Arroyo an IALAG (Inter-Agency Legal Action Group) ha pamumuno han higtaas nga opisyal han Malacañang para direkta nga dumaraon ini nga buruhaton. An IALAG asya an nakonsentra ha pag-imbento hin mga estorya ngan kaso para ha "psywar offensive" ngan "legal offensive" kontra ha rebolusyunaryo nga kagiusan ngan ligal nga demokratiko nga kagiusan. Subay ha OBL 2, ginmanduan liwat an ngatanan nga kumpan- ya han AFP nga igdungan ha mga kampanya militar an mga kam- panya nga saywar. Nagtukod liwat an AFP hin Public Information Platoon tubtub ha lebel brigada, kadugtong han mga yunit han CMO para magduon ha pagpatuman hin kampanya nga saywar ngan pagpakaraut kontra ha BHB ngan mga rebolusyunaryo nga pwersa ngan hugot nga makigsumpayay ha masmidya ha lupgop nira. Waray kasumo ini nga mga yunit ha pag-imbento hin mga es- torya ngan kaso para pakarauton ngan dum-itan an rebolusyunar- yo nga kagiusan, pareho kuno han "internal nga pagpurga" ha re- bolusyunaryo nga kagiusan nga sering nira asya an nagpapaluyo han mga pampolitika nga panmatay, pagrerekrut han BHB hin 11
"child soldiers" o mga bata nga sundalo, pagkakadabi han BHB ha produksyon hin iligal nga druga ngan iba pa. Iginpipirit nira nga igpasamwak ha masmidya ngan igsalawad ha mga korte an mga kaso nga waray gud basaranan, gintutuis an mga datos ngan panrarason, ngan diri mapasar ha makurimot ngan matinud-anon nga imbestigasyon. Ginpapaserbe nga ligal nga bendisyon na liwat ha OBL 2 an gin-ngaranan nga Human Security Act o Anti-Terror Law. Pinaagi han HSA, matatagan hin ligal nga bendisyon an mga iligal nga binuhatan han militar ngan pulis. Dugang hini nga ig- duduso an mga armado nga pwersa han estado nga pakusgon an mga atake ha mga organisasyon ngan pwersa nga ginkokonside- ra nga "terorista" ilarum han HSA. 6. Opensiba ha ekonomiya. Usa liwat ha batakan nga sangkap han OBL 2 an "opensiba ha ekonomiya" nga nakatadong ha mga paningkamot nga ighikaw an ginkukuhaan hin pundo han rebolusyunaryo nga kagiusan. Pi- rit nga gin-uulang an iba-iba nga pamaagi han pagpangalap han kagiusan hin buhis, kontribusyon ngan iba pa nga materyal nga suporta. Gin-gagamit an panarhug ha iba-iba nga mga entidad para pugngan hira nga umamot ha armado nga rebolusyon. Gindudun- an liwat an propaganda ngan pagpakaraut kontra ha rebolusyu- naryo nga kagiusan nga may-ada kasumpay ha ekonomiya ngan pinansya. Iginpapasamwak an intriga kontra ha kuno korapsyon ngan pagpaparasa han mga pinuno han Partido. Iginbabandilyo liwat an linya ha propaganda nga an armado nga rebolusyon nagseserbe nga ulang ha pag-uswag han ekono- miya ngan ha sugad asya an hinungdan han nagpapadayon nga kakablasan han katawhan. Kadungan hini, iginpapatuman han re- himen an pinaka-madarahug nga maka-imperyalista nga palisiya ngan nagseserbe ha interes han mga naghahadi nga klase ngan dunot nga rehimen. 12
Ano an partikular nga duon han OBL 2 kontra ha ligal nga demokratiko nga kagiusan? Yawe nga parte han Oplan Bantay Laya 2 an k a m p a n y a han pampoli- tika nga pan- matay ngan pansikmit ha mga aktibista, mga militante nga traba- hador, parag-uma, taga-singbahan, abogado, istudyante ngan iba pa nga mga pwersa ngan personalidad han mga ligal nga progre- sibo ngan demokratiko nga organisasyon, alyansa ngan partido. Ha mata han AFP, an sugad hini nga kampanya han ekstrahu- disyal nga panmatay ngan pansikmit kaparte han panalinguha nga rumkon an ginsesering nga pampolitika nga impra-istraktura han rebolusyunaryo nga kagiusan. Aada ha direksyon ngan superbisyon han Cabinet Oversight Committee on Internal Security (COCIS) ini nga kampanya. May-ada espesyal nga pundo an Malacañang nga gindudumara ngan iginpapagawas han COCIS para ha mga operasyon nga pan- matay ngan pansikmit. An GHQ-AFP asya naman an direkta nga gin-aagian han pundo. Basar ha listahan han mga target nga ginhimo han mga opis- yal-paniktik han mga batalyon (Bn-S2), ginpipili han kumander han batalyon an target ngan iginsusubmiter an project proposal para mapunduhan. Makikita ha iba-iba nga internal ngan pam- publiko nga dokumento han AFP an sugad hini nga mga plano. Pinakalandaw dinhi an usa nga dokumento nga gintituluhan hin "Knowing the Enemy" (Pagkilala ha Kaaway) nga ginpasamwak ha ranggo han mga sundalo hadton 2005. Dinhi gin-ngaranan han AFP komo "mga kabakyang" han PKP an mga progresibo ngan demokratiko nga organisasyon sugad han BAYAN ngan Bayan Muna. Gintudlok nga responsabilidad han AFP nga nyutralisahon an aru-andana han mga ligal nga alyansa nga naghihimo kuno hin "kondisyon han rebolusyon". Iginduduon hini an ideya nga para mapirde an BHB, kinahanglan pirdihon liwat an natatagamtaman 13
hini nga suporta panmasa. Mas temprano pa, hadton 2004, igin- gawas han AFP an duha nga internal nga dokumento: an "Target Research on Sectoral Organizations" ngan an "Institutionalizing the Conduct of Target Research as a Major Component in the In- telligence Project Preparation, in Particular, and Intelligence Cy- cle Process, in General". Iginplastar han duha nga dokumento nga target han paniktik han militar ngan pulisya an mga ligal nga de- mokratiko nga organisasyon masa ngan progresibo nga organi- sasyon nga party-list. Partikular ha natad han paniktik, duon han AFP an pagtirok hin datos hiunong ha mga target nga personalidad, labina an mga lider han mga organisasyon masa ngan mga alyansa. Matapos makatirok hin datos iginpapasa ini ha mga yunit taktikal ngan pankombat nga asya an magbabalayan hin mga order of battle (o listahan han mga target banatan). Sistema nga kota liwat an igin- papatuman han ISAFP ha mga ginpapamunuan hini nga Military Intelligence Group ha likidasyon han mga target nga personali- dad. Pirit nga ginpaparà han AFP an pagkakaiba han mga armado nga pangontra ha mga sibilyan ngan aktibista. Ginpapasamwak ha mga sundalo an mga lektura ni Fr. Romeo Intengan, aktibo nga kontra-komunista, nga nag-uundong ha panan-aw nga an mga ak- tibista ngan mga sibilyan nga naato ha gobyerno kinahanglan ikonsidera nga mga 'armado nga pangontra' han AFP. Ano an papel han imperyalismo nga US ha Oplan Bantay Laya? Tikang pa hadton nagla- bay, an mga plano nga "kontra-insurhensya" han papet nga estado ha Pilipi- nas nakabasar ngan nasunod ha mga panmilitar nga istra- tehiya han imperyalismo nga US. Kamatuoran, direkta nga dabi an mga "adviser" han US ha pagdesinyo ngan pagpapatuman hini. Pinaagi han Joint US Military Advisory Group (JUSMAG), direkta nga ginsasagdunan han US an AFP hini nga mga operasyon. 14
Pinanmamahalaan liwat han JUSMAG an paggamit han AFP hin mga kagamitan militar nga iginhatag han US. An rehimen ni US President George W. Bush an nagdesinyo, naggigiya ngan nagpupundo han Oplan Bantay Laya 2. Katuyuanan hini nga puypuyon an rebolusyunaryo nga kagiusan nga ginkokonsidera hini nga prinsipal nga pwersa ha nasud nga naato ha padayon nga pagkontrol ngan pandarambong hini, han papet nga rehimen ngan iba pa nga kaalyado hini. Pinaagi han OBL, ginhihimo an kondis- yon para iisa an balitang han panginginlabot han US ha nasud. An kontrol ha militar an prinsipal nga sararigan han hegemo- niya han US ha Pilipinas. Padayon nga gin-iimpluwensyahan ngan ginkokontrol han US an reaksyunaryo nga armado nga pwersa ngan pulisya pinaagi han indoktrinasyon, mga plano nga istratehiko, espesyal nga pagpapahiara han mga opisyal ngan mga magkatig-ob nga pagpapahiara-militar, ngan paghahatag hin pun- do, higamit ngan suplay. Tikang hadton 9/11, dugang nga hiniluag an panginginlabot- militar han US ha Pilipinas ha pagpopostura nga "ikaduha nga prente" kuno ini han pankalibutan nga gerra kontra ha terorismo. Igindaitol hini an paglanat ha Abu Sayyaf, usa nga bandido nga grupo nga gintukod han CIA para himuon nga pangontra hadton una ha Moro National Liberation Front ngan yana ginpapagawas nga may-ada sumpay ha Al Qaeda. Padayon nga ginpapadako han US an ihap han tropa hini ngan igindedeploy ini hira ha iba-iba nga dapit han Pilipinas, labina ha mga lugar nga hirani o kun diri man aada ha sakob han mga pren- te gerilya han BHB. Nakikigbuligay an mga tropa han US ha mga papet nga tropa han Pilipinas diri la ha mga pagpapahiara-militar kundi ha paniniktik ngan surbeylans, pagkapot ha mga outpost ngan patrolya, ngan pag-upod ha mga papet nga tropa ha mga pankombat nga operasyon. Tikang 2001, dinako hin 1,600% an aktuwal nga ayuda mili- tar nga iginhahatag han US ha papet nga gobyerno. Ha papel, $11 milyones an nakaalotaga ha Pilipinas, pero ha aktuwal naabot na ini ha $30 milyones tikang hadton 2005-2006. 15
An Pilipinas na an nakarawat hin pinakadako nga ayuda mili- tar han US ha bug-os nga East Asia-Pacific Region. Ha bug-os nga Asia, an Pilipinas liwat an prinsipal nga nakarawat hin mga surplas nga kagamitan militar tikang ha US. Ngan ha bug-os nga kalibutan, ikatulo an Pilipinas ha nakarawat hin pinakadagko nga dugang nga pundo tikang ha US para ha mga pag-aaram ngan pagpapahiara-militar (kinarawat ini hin masobra $150 kamilyon para hini hadton 2006). Kay ano nga mapapakyas an Oplan Bantay Laya 2? Piho nga mapapak- yas an Oplan Ban- tay Laya pareho han ngatanan nga nauna nga Oplan han reak- syunaryo nga papet nga estado. Sakob han lima katuig, napakyas an OBL 1 nga rumkon an bisan usa nga rehiyon. Piho nga mas grabe pa an hingaradtuan han OBL 2. Mapapakyas an OBL 2 prinsipal tungod kay usa ini nga diri makatadungan, kontra-katawhan, brutal ngan mapanhibang nga gerra. Mapapakyas ini tungod kay waray ini suporta han kataw- han Pilipino. An OBL 2 usa nga gerra nga nagdedepensa ha nag- hahadi nga sistema nga naniniyupi ngan nananalumpigos ha ka- tawhan. Mapapakyas liwat an OBL 2 tungod kay putos han krisis an naghahadi nga rehimen. Kinukurian an rehimen nga kab-uton an katuyuanan hini nga dugang nga pakusgon ngan padamuon an mga armado nga pwersa hini tungod ha ura-ura nga kakulangan ha pundo. Mahihimo la ini han rehimen Arroyo kabalyo han la- baw nga pagpapabug-at han paras-anon nga buhis ngan pag-iban han serbisyo pankatilingban. Mapapakyas an OBL 2 tungod kay ura-ura nga nagkakabu- hag-buhag an AFP. Gidadamui an mga sindikato nga kriminal ngan pampolitika nga paksyon sakob han AFP. Dugang pa, nag- kukusog yana ha sakob han AFP an pagtipa han mga ordinaryo nga sundalo ha korapsyon han mga hiruhitaas nga opisyal. Nag- kukusog liwat an pagtipa han mga ordinaryo nga sundalo ha gin- 16
hihimo nga mabangis ngan iligal nga pagsikmit, pagtortyur ngan panmatay. Diri maiilob han katawhan an diri makatadungan, kontra-ka- tawhan, brutal ngan mapanhibang nga OBL 2. Maiha na ini nga inaatuhan han katawhan ngan ha kamatuoran nagpapabutho na ini hin hiluagan nga lokal ngan internasyunal nga protesta. Kaupod ha mga nagpahayag hin pagturaw amo an European Union, UN pinaagi han espesyal nga tagapagreport hini nga hi Philip Alston, Permanent People's Tribunal ngan bisan mga kongresista ngan senador han US. Bisan an mga gobyerno nga makisangkayon ha Pilipinas nananawagan ha rehimen Arroyo nga batunon ngan ihu- nong an grabe nga mga pagtalapas ha tawhanon nga katungod. Ano an aton mga responsabilidad ha pag-ato ha Oplan Bantay Laya 2? Aktibo nga papintason ngan pahiluagon an gerilya nga pa- kiggerra. Sentral nga buruhaton han bug-os nga rebolusyunaryo nga ka- giusan hini nga taktikal nga panahon an pagpapapintas ha gerilya nga pakiggerra, labaw nga pagpapaluya ngan pagpabagsak ha pa- pet ngan pasista nga rehimen ngan mas pa nga pagpapahiluag ngan pagpapakusog ha armado nga rebolusyon. An pagpapapin- tas ngan labaw nga pagpapahiluag han gerilya nga pakiggerra an pinaka-importante nga hugot nga buruhaton ha pag-ato ngan pag- pakyas ha OBL 2. Para ini makab-ot, kinahanglan tukuron an mas damo pa nga kusog-kumpanya nga prente gerilya ngan mas damo pa nga pan- away nga platun han BHB. Ha kada rehiyon, probinsya ngan prente, kinahanglan himuon nga mas agsub an mga taktikal nga opensiba, labina ha mga lugar nga dako ngan makusog an mga re- bolusyunaryo nga pwersa. Nakasarig dinhi an labaw pa nga pag- papahiluag ngan pagpapakusog han mga pwersa gerilya ngan ba- se panmasa. 17
Padamuon, paagsubon ngan pahiluagon an mga taktikal nga opensiba para maagaw ngan mamentinar han BHB an inisyatiba ha gerra. Ha iba-iba nga balitang ngan lupgop, ringgalon, ulangon ngan tanggalan ini hin supang kun diri man mapupugngan an mga pangangatake ngan larang han kaaway. Kinahanglan naton banatan an pasista nga kaaway hin mas agsub ngan mas makusog itanding ha mahihimo hini nga mga ba- nat ha hukbong bayan. Kinahanglan seguruhon nga makusog na- ton nga mababanatan an kaaway mismo ha mga lugar nga ginko- konsentrahan hini han pangangatake ngan pagsasabrag hin pasis- ta nga terorismo. Kinahanglan makombinar an damo nga suntok ha lawas ngan pira nga bira ha ulo. An kada usa nga taktikal nga opensiba han BHB pampolitika nga opensiba liwat. Pagpapahayag ini han de- terminasyon han katawhan Pilipino nga atuhan an pasista nga te- rorismo han rehimen Arroyo. Kritikal liwat ini nga rekisitos para ha pagpapapintas han iba-iba nga tipo han mga pakigbisog han katawhan ngadto ha pagpabagsak han ginkakangalsan nga nagha- hadi nga rehimen. Labaw nga pahiluagon ngan padig-unon an mga rebolusyu- naryo nga pwersa, prente gerilya ngan base panmasa Samtang pursigido nga nakikig-away, kinahanglan makuri- mot ha pagpahiluag ngan pagpadig-on han rebolusyunaryo nga pwersa, prente gerilya ngan base panmasa. Gidakui an wada para ha BHB nga mag-organisa han katawhan, magrekrut hin dugang nga mga Pula nga mangaraway, magtukod hin mga lokal nga or- gano han rebolusyunaryo nga pampolitika nga poder, batunon an mga problema ngan panginahanglan han masa ngan maglansar hin mga taktikal nga opensiba. Importante nga tagan pa hin mas yawe nga atensyon an pag- papasulong han mga kampanya ha ekonomiya ngan produksyon, edukasyon ngan kultura, panlawas ngan iba pa nga kada adlaw nga problema han masa. Esensyal ini hira - labina an ha ekono- miya ngan produksyon - ha pagmentinar han pinakahugot nga pagkaurusa ngan pamumuno ha masa, pagpapabilin ha hitaas nga 18
mapan-ato nga diwa ngan suporta nira ha armado nga rebolusyon ngan pagpapauswag han kakayahan han hukbo nga maglugaring, magpasulong hin mga taktikal nga opensiba ngan magpursige bi- san ha butnga han pinakamagpintas nga pag-ensirkulo han ka- away. Atubangan han pagigin prinsipal nga target han kaaway han mga gintatahapan nga rebolusyunaryo nga base panmasa ngan mga dayag nga ligal nga demokratiko nga organisasyon, kina- hanglan liwat maghimo hin mga pitad para atamanon an seguri- dad hini, labina adton mga namemeligro nga patayon, sikmiton, prisuhon, tortyuron, subaybayan ngan mapailarum ha iba pa nga tipo han pasista nga atake han kaaway. Kinahanglan pahugton an mga panseguridad nga pitad, kadu- ngan an padayon nga pagpapahiluag ngan pagpapahilarum han rebolusyunaryo nga sekreto nga kagiusan. Rekruton ha hukbong bayan an mga nanenelikado an seguridad ngan diri epektibo nga dayag nga makakagios ngan may-ada kaandaman ngan pasado ha suklanan para umapi. An kalibrihan han mga aada ha sakob han mga prente ngan sona gerilya nga diri pa makakaapi ha hukbong bayan poyde pa gihapon atamanon han milisya han katawhan, mga yunit ha pag- depensa ha kalugaringon ngan han hiluag ngan hilarum nga base panmasa. Kinahanglan labaw pa nga pahiluagon ngan pahilaru- mon an rebolusyunaryo nga sekreto nga kagiusan ngan paggamot ha masa ha mga syudad ngan sentro nga bungto. Kinahanglan mag-ayad hin mga sekreto nga atrasan, kun diri man ha mga syu- dad ngan sentro nga bungto liwat ha hiluag nga latag han mga prente ngan sona gerilya ngan suporta panmasa ha kabaryuhan. Dugang nga pahiluagon ngan parayhakon an mga pakigbi- sog nga kontra-imperyalista, kontrapyudal ngan kontra- pasista ngan pakigbisog para ihimulag ngan ibagsak an rehi- men Arroyo Kinahanglan nga labaw pa nga pahiluagon ngan parayhakon an mga pakigbisog nga kontra-imperyalista, kontrapyudal ngan kontrapasista ha hiluag nga ranggo han katawhan, kadungan han 19
pagbubuksas han OBL 2. Parayhakon an mga panmasa nga pa- kigbisog, pagpapahiluag han nagkakaurusa nga prente ngan iba pa nga mga buruhaton pampolitika agud ihimulag ngan ibagsak an rehimen US-Arroyo. Kinahanglan magpakabatid ha buruhaton propaganda, mobi- lisasyon ngan organisasyon ha ranggo han hiluag nga masa. Ki- nahanglan magpursige ha pakigbisog para hul-os nga ihimulag ngan ibagsak an papet ngan pasista nga rehimen US-Arroyo. Kinahanglan magpursige ha pagpapahiluag ngan pagpapaku- sog han pakig-urusa ngan pakigbuligay ha ngatanan nga pwersa nga progresibo, demokratiko ngan makisasangkayon samtang iginkokonsentra an pinakamakusog nga santado ha papet ngan pasista nga rehimen Arroyo. Atuhan ngan pakyason an Oplan Bantay Laya 2! Papintason an gerilya nga pakig-away! Ibagsak an rehimen US-Arroyo! Dugang pa nga isulong an armado nga rebolusyon! 20